als_Latn dik_Latn sag_Latn
Trajneri i kombëtares shqiptare Gianni De Biasi ka mbetur shumë i zhgënjyer nga skuadra pas humbjes me Luksemburgun. 60-vjeçari disfatën e radhës e ka cilësuar si një “humbje të turpshme” ndaj një kundërshtari të dobët. “Një humbje që peshon shumë ndaj një skuadre që ka më pak cilësi se ne, por me ndryshimin që ka më shumë dëshirë se ne për të luftuar, për të kërkuar rezultat, karakteristika që ne i kishim për dy vite e gjysmë deri në Europian. Pas Europianit, skuadra nuk gjeti atë dëshirë për të luftuar dhe për të arritur objektivat.” Ashtu si Hysaj edhe De Biasi theksoi se skuadrës i mungon agresiviteti. “Skuadra është e imja. Skuadra duhet të japë më shumë nga pikëpamja e vullnetit, për të ndihmuar në fushë. Ishim në avantazh, kishim 2-3 raste që në fillim të ndeshjes. Ishte edhe një karton i kuq ndaj Cikalleshit, që gjyqtari tha se është miqësore dhe prandaj nuk e dha. Kur je në avantazh duhet menaxhuar me mirë situata, kemi bërë disa pakujdesi të tmerrshme, janë gjëra që duhen përmirësuar. Skuadra më përpara tregoi se kishte cilësi të tjera nga pikëpamja e grintës, përkushtimit dhe ndihmës në fushë për njëri-tjetrin.”
“Këtë skuadër, një trajner që erdhi nga Italia, e bëri të mendonte që ëndrrat ishin të mundura, e bindi që mund të fluturonte, aq sa fluturoi në Europian. Mendoj se sot kjo skuadër duhet të gjejë brenda vetes, jo te dikush këtë motivim, se janë të rritur. E kuptoj që janë disa që nuk luajnë shumë, nuk bëjnë ndeshje. Por brenda grupit duhet gjetur forca në mënyra të ndryshme, duke filluar nga e diela në Izrael”, shtoi 60-vjeçari. Luksemburgu ishte një test përpara kualifikuese me Izraelin, por kjo humbje tregoi se kuqezinjtë do të vuajnë shumë kundër izraelitve. “Do të shkojmë në meshë! Do të mundohemi të punojmë, meqë kishim pak kohë në dispozicion. Erdhëm në momentin e fundit këtu, se shumë lojtarë ishin të impenjuar me ekipet e tyre. Disa kanë ardhur vetëm 48 më parë, bëra stafetë sot mes Cikalleshit dhe Sadikut për këtë arsye. Të tjerë nuk i kemi, do t’i marrim në Stamboll. Mendoj se ky është problem. Por në thelb, një skuadër si e jona ndaj Luksemburgut duhet të fitojë, të bëjë golin e dytë. I dhuruam të parin, fjetëm te goli i dytë në një mbulim në zonë në goditje standarde”.
I pyetur nëse problem për këtë gjendje është moduli 3-5-2 De Biasi tha: “Varet nga gjendja e lojtarëve. Por kur flet për modulin duket sikur ai është problemi. Nuk është ai, erdhi nga aspekte të tjera. Nga kondicioni fizik, ishim ndryshe nga ata që kanë 10 ditë të grumbulluar për të përgatitur këtë ndeshje. Ne kemi ardhur këtu dhe jemi munduar të bëjmë atë që duhej bërë, në avantazh duhej të menaxhonim ndeshjen. Ekipi nuk e përballoi edhe pse ishim në avantazh në të gjitha aspektet”.
-
Futboll/ 2 orë më parë
Një tjetër trajner italian për kombëtaren, drejtuesit takohen me Camolese
Federata Shqiptare e Futbollit dëshiron ta zëvendësojë trajnerin Gianni De Biasi me një tjetër...
-
Futboll/ 3 orë më parë
Kukësi prezanton mbrojtësin spanjoll
Kukësi ka prezantuar ditën e sotme afrimin e tretë në merkaton e verës në...
-
Formula 1/ 3 orë më parë
Në vitin 2018, pilotët e F1 do të qëndrojnë 178 ditë larg shtëpisë!
Lewis Hamilton, Sebastian Vettel dhe “yjet” e tjerë të Formula 1 do të marrin...
-
Futboll/ 3 orë më parë
Mustafi: Sanchez? Mos e provoni t’i dilni tek për tek!
Çfarë e bën kaq të veçantë yllin Alexis Sanchez? Shumë prej jush e kanë...
-
Futboll/ 4 orë më parë
Ringritja për Champions-in, Arsenali ofron 30 mln euro për Turanin
Arsenali nuk mund t’ia falë vetes edhe një sezon tjetër pa Champions League, kështu...
-
Futboll/ 4 orë më parë
Rusia është “macja e zezë” për Portugalinë!
Rusia qëndron me këmbë në tokë, pas fitores kundër Zelandës së Re, në ndeshjen...
-
Boks/ 4 orë më parë
McGregor-Mayweather një shfaqje cirku dhe jo duel boksi
Pa dashje ka qenë edhe ai protagonist i duelit të 26 gushtit, kur Conor...
-
Bundesliga/ 5 orë më parë
“Goretzka është një talent i madh, mund t’ia dalë te Bayern”
Lojtari më protagonist i Gjermanisë në Kupën e Konfederatave deri tani është Leon Goretzka....
-
Futboll/ 5 orë më parë
Barcelona e ka seriozisht me Bernardeschi-n
E ardhmja e Federico Bernardeschi-t mbetet një rebus, të paktën edhe për disa javë....
-
als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk